Document ID: /roh_data/filtered/fineweb-2-filterrobots_roh.jsonl.gz/855

Certificats
Carta d’identitad
Tgi che vul empustar ina carta d’identitad sto sepresentar persunalmein al spurtegl dalla controlla da habitonts, selegitimar cun in document corrispundent e purtar ina fotografia da passaport actuala.
Las taxas ein da pagar directamein al spurtegl dalla controlla da habitonts.
Persunas minorennas drovan la lubientscha da lur representants legals.
Ils documents vegls ein da presentar e da schar svaletar.
Sch’in document va a piarder, sa il niev vegnir empustaus pér cura che la polizia dispona d’ina annunzia da perdita corrispundenta.
|ID: Taxas e valeivladad||Taxas||Valeivladad|
|Carschi naven da 18 onns||fr.||65.–(+Porto)||10 onns|
|Affons entochen il 18avel onn da vegliadetgn||fr.||30.–(+Porto)||5 onns|
Passaport svizzer 10 (passaport electronic)
Naven digl 1. da mars 2010 san il passaport 10, il passaport provisori ed il pachet cumbinau (passaport e carta d’identitad) buca pli vegnir empustai al spurtegl dalla controlla da habitonts, mobein mo pli sur in center da documents d’identitad.
Las petentas ni ils petents ston far ina damonda corrispundenta sur igl internet ni via telefon ad in center da documents d’identitad e secunvegnir davart in termin.
L’adressa da contact dil center da documents d’identitad a Cuera:
Center da documents d’identitad
Gäuggelistrasse 7
7002 Cuera
Tel. +41 81 257 52 20
E-Mail <email-pii>
Cunvegnas da termin ein indispensablas.
Cunvegnas da termin sur igl internet: www.schweizerpass.ch
Indicaziuns da viadi
Attest d’indigens
Igl attest d’indigens saveis Vus dumandar al spurtegl. Per saver tschentar ora igl attest duvrein nus ina fotografia. Ils cuosts pigl attest muntan fr. 5.–.